projecte-aina/catalan_government_crawling huggingface dataset:
FestivalFinder.eu és un cercador online per a descobrir tot tipus de festival artístics, des de teatre, arts al carrer, dansa, literatura, etc, a 45 països.
Serveix com a guia per a un públic internacional: amants dels festivals, organitzadors de festivals, artistes, viatgers, periodistes, bloggers, polítics, desenvolupadors urbans i totes les parts interessades al món de l'espai cultural a Europa.
Està conduit per la comunitat de festivals amb el suport de la Unió Europea.
Europe for Festivals, Festivals for Europe - EFFE és una acció preparatòria iniciada per l'Associació Europea de Festivals (EFA), amb el suport de la Comissió Europea i el Parlament Europeu.
En el concurs Premi del Públic EFFE 2019-2020 podeu votar el vostre festival EFFE favorit i guanyar un viatge al festival per a dues persones.
Es pot guanyar un viatge de 2 persones a un dels festivals premiats per un valor màxim de 600 €.
L'EFA proposarà la destinació, la durada i farà les gestions pertinents.
Les dates de viatge s'acceptaran mútuament en el període comprès entre l'1 d'octubre de 2019 i el 31 de setembre de 2020.
Tal com preveu el programa de treball anual pel 2019 sobre la implementació del programa Europa Creativa i tal com anuncien els documents estratègics de la UE, el Pla de Treball de Cultura 2019-2022 i el Marc Europeu d'Acció sobre el Patrimoni Cultural, l'objectiu de la present licitació és proposar un esquema d'aprenentatge entre iguals per a ciutats i regions sobre tres temes relacionats amb les polítiques de patrimoni cultural:
El projecte preveu compilar un catàleg d'almenys 30 bones pràctiques de ciutats/regions de la UE sobre aquests temes.
A més, a partir d'aquesta selecció, s'organitzaran, com a mínim, 12 visites d'aprenentatge entre iguals a ciutats/regions de la Unió Europea amb més de 20 participants per visita (responsables polítics urbans, rurals i regionals, així com experts individuals amb un interès ben demostrat i experiència).
I-Portunus és un projecte finançat pel programa Europa Creativa amb l'objectiu de traçar una pla de mobilitat per artistes i professionals de la cultura.
Aquesta convocatòria és per a artistes i professionals de la cultura (particulars o grups de fins a 5 persones) majors de 18 anys, actius en els camps de les arts escèniques i arts visuals, de totes les titulacions i nivells educatius.
i-Portunus aporta suport financer per ajudar a cobrir les despeses de viatge (transport, allotjament, etc) a un país diferent que sigui d'Europa Creativa (o a varios).
La mobilitat ha de ser de 15 o 60 dies de durada (pot ser contínua o segmentada), i ha de tenir lloc entre l'11 d'octubre i el 31 de desembre de 2019.
S'ha de centrar en un projecte.
L'objectiu principal de la mobilitat ha de ser un dels següents:
- Col·laboracions internacionals
- Residències orientades a la producció
El nivell de suport dependrà de la durada de l'estada:
Aquesta licitació busca assistència de proveïdors de servei degudament qualificats en la gestió de la plataforma de col·laboració en línia per a la Iniciativa Ciutadana Europea (també anomenada «el Fòrum»).
En general, el contractista estarà a càrrec d'actualitzar contingut, operar i promoure aquest contingut i contribuir al seu futur desenvolupament.
L'objectiu general de la plataforma de col·laboració en línia és brindar informació i suport en la preparació i implementació de les iniciatives ciutadanes europees, estimular el debat sobre aquestes i, de manera més general, sobre temes relacionats amb aquest instrument.
El propòsit del Fòrum és oferir un espai on els ciutadans poden acostar-se a discutir i crear les seves iniciatives, fomentar la interacció entre organitzadors (potencials), ciutadans i experts i, en última instància, millorar la qualitat de les sol·licituds de registre que es presentin a la Comissió (es presta especial atenció a la fase de preparació, en contraposició a la fase d'execució, durant la qual els organitzadors poden mantenir un contacte regular amb la Comissió).
L'estudi busca definir un marc d'implementació econòmica per a una possible garantia infantil de la UE d'acord amb la recomanació d'inversió en la infància feta per la Comissió el 2013.
El marc econòmic i financer ha d'estar dissenyat de conformitat amb els resultats de l'acció preparatòria «Estudi sobre la viabilitat d'una garantia infantil per a nens vulnerables».
Alhora, s'han d'identificar i examinar les sinergies i les economies d'escala que permetin redimensionar 2/4 del pla de garantia.
L'objectiu general d'aquesta acció és preparar un estudi exhaustiu que explori quina seria l'estratègia més rendible perquè les autoritats competents portin a la pràctica aquesta garantia infantil per a tots els nens en risc de pobresa a la UE.
L'estudi ha de tenir com a objectiu una anàlisi econòmica i financer exhaustiu del disseny, la viabilitat, la governança i les opcions d'execució d'un possible pla de garantia infantil futur en tots els estats membres de la UE.
La DG EMPL licita un estudi d'avaluació comparatiu entre països de l'evolució de bones pràctiques en col·laboracions intersectorials per a la creació de valor públic per contribuir a la implementació de l'estratègia Europa 2020.
El terme contractació de resultats socials s'utilitza per referir-se a mecanismes recents que tenen per objectiu innovar en el camp de la contractació de serveis socials, donant suport a l'adquisició de models d'intervenció efectius en l'àmbit de la inclusió social i l'activació de l'ocupació, per a exemple en habitatge social, educació, salut, ocupació o reinserció social.
La contractació de resultats socials inclou diversos sistemes de finançament, com ara el pagament per resultats, bons d'impacte social i contractes d'impacte social.
El seu focus està en aprofitar els recursos i les energies públiques, empresarials i de finances, sector social i civils per implementar conjuntament intervencions efectives en l'àmbit social.
El Parlament Europeu publica la present convocatòria que té per objecte donar suport als objectius i activitats estatutaris dels partits polítics europeus per a l'exercici comprès entre l'1 de gener de 2020 i al 31 de desembre de 2020 a les condicions establertes en el conveni de contribució que se celebri entre el partit polític europeu beneficiari i el Parlament Europeu.
La categoria del finançament és la contribució als partits polítics europeus, d'acord amb el títol XI del Reglament Financer ( «contribució»).
La contribució revesteix la forma de reemborsament d'un percentatge de les despeses reals reemborsables.
L'import màxim pagat al beneficiari pel Parlament Europeu no podrà excedir el 90% de les despeses reemborsables indicats en el pressupost estimat ni el 90% de les despeses reemborsables reals.
El Parlament Europeu publica la present convocatòria que té per objecte donar suport al programa de treball de les fundacions polítiques europees durant l'exercici comprès entre l'1 de gener de 2020 i al 31 de desembre de 2020 a les condicions establertes en el conveni de subvenció que se celebri entre la fundació política europea beneficiària i el Parlament Europeu.
L'import màxim pagat al beneficiari pel Parlament Europeu no podrà excedir el 95% dels costos subvencionables indicats en el pressupost estimat ni el 95% dels costos reals subvencionables.
Els requisits dels beneficiaris són:
S'han publicat els resultats de la convocatòria Europa Creativa MEDIA de suport al Desenvolupament - Slate Funding (EACEA/23/2018).
Entre els beneficiaris hi ha la productora catalana Distinto Films, fundada el gener de 2007 per desenvolupar i produir llargmetratges cinematogràfics, pel·lícules per a televisió i altres projectes audiovisuals de ficció.
L'empresa neix amb el recolzament professional de Miriam Porté, productora de diversos llargmetratges; i de Josep Amores, empresari del sector tecnològic.
En la seva producció televisiva, Distinto Films impulsa projectes de ficció de qualitat que aborden temes de rellevància cultural i dirigits a un espectador majoritari.
En quant a la producció cinematogràfica, l'empresa recolza autors en el talent dels quals creu i desenvolupa els seus propis projectes amb la complicitat de guionistes i directors.
L'objectiu de la convocatòria és augmentar la capacitat dels operadors audiovisuals per a desenvolupar obres audiovisuals europees amb potencial per a circular dins de la Unió europea i més enllà, i facilitar les coproduccions europees i internacionals.
L'objectiu d'aquests ajuts és promoure la incorporació d'investigadors espanyols i estrangers amb una trajectòria destacada en centres d'R + D. Per a això, es concedeixen ajuts d'una durada de cinc anys per a la seva contractació laboral i un finançament addicional per a l'execució de l'activitat de recerca que es realitzi.
L'ajut anual per a cada un dels contractes de cinc anys d'aquests doctorats és de 33.720 euros i es destina a cofinançar el salari i la quota empresarial de la Seguretat Social dels investigadors contractats durant cadascuna de les anualitats.
A més, es concedeix un ajut addicional de 40.000 euros per cada investigador contractat per cobrir les despeses directament relacionades amb l'execució de les seves activitats de recerca.
L'ajut posterior per a la creació de llocs de treball de caràcter permanent consistirà en una dotació de 100.000 euros per cada plaça.
Els contractes estan cofinançats amb el Fons Social Europeu (FSE).
El Departament de Polítiques Digitals i Administració Pública, per mitjà de l'Escola d'Administració Pública (EAPC), i el Departament de Treball, Afers Socials i Famílies, per mitjà de la Secretaria de Migracions, Igualtat i Ciutadania (SIMC), promouen el 23 i 24 d'octubre un camp d'innovació per reforçar el sentit de pertinença dels joves fills de famílies immigrades a la societat catalana.
El camp d'innovació aplegarà durant dos dies a l'Espai Bital de l'Hospitalet de Llobregat una cinquantena d'experts en diverses disciplines, representants d'administracions i responsables d'entitats vinculades a aquesta franja de la població.
L'objectiu de la iniciativa és aconseguir una societat catalana pluricultural i cohesionada, que considera la diversitat com un factor de riquesa i promou la interacció entre els seus membres
El camp compta amb el finançament del programa Horizon 2020, la col·laboració del Centre Comú de Recerca de la Comissió Europea (JRC) i s'emmarca en la iniciativa "Science with and for Society".
L'ERC (Consell Europeu de Recerca) ha destinat un total de 9,3 milions d'euros a 62 investigadors que ja havien rebut ajuts ERC.
La beca ERC "proof of concept" els hi servirà per explorar el potencial comercial o social de les descobertes que han obtingut amb els fons d'ERC.
Entre tots els investigadors seleccionats n'hi ha tres que estan desenvolupant els seus projectes a Catalunya: Francisco Javier Oliver, del Centre Internacional de Mètodes Numèrics a l'Enginyeria (Cimne); Teresa Puig, de l'Agència Estatal del Consell Superior d'Investigacions Científiques (CSIC); i Jordi Sort, de la Universitat Autònoma de Barcelona (UAB).
L'ajut, que es concedeix a investigadors que ja havien estat becats pel Consell Europeu de Recerca, està valorat en 150.000 euros i té l'objectiu d'ajudar els investigadors a explorar el potencial comercial i social de la seva recerca.
Aquests diners es poden utilitzar de diverses maners, per exemple, per explorar oportunitats comercials, preparar patents o verificar la viabilitat pràctica dels conceptes científics.
Els 62 projectes seleccionats en aquesta ronda de finançament cobreixen una gran varietat de temes, des de processos per a la medicació personalitzada fins a una app per a nens que pateixen sinestèsia
Els investigadors que rebran els ajuts treballen a 15 països diferents: Àustria (1), Bèlgica (3), Finlàndia (2), França (6), Alemanya (4), Grècia (2), Irlanda (2), Israel (3), Itàlia (9), els Països Baixos (8), Romania (1), Espanya (4), Suïssa (5) i el Regne Unit (10).
La Comissió Europea ha fet pública la llista de seleccionats per formar part de les 'Mission Boards', juntes d'experts que assessoraran a la Comissió a l'hora d'identificar i implementar les missions del programa de recerca i innovació 'Horizon Europe' pel període 2021-2027.
Entre els seleccionats hi ha la doctora Asun Lera St.
Clair, investigadora sènior del Barcelona Supercomputing Centre.
Lera ha estat escollida per ser membre del 'Mission Board' d'adaptació del canvi climàtic, inclosa la transformació de la societat.
Juntament amb altres investigadors internacionals de primer nivell, Lera aportarà les seves habilitats i coneixements estratègics per definir el proper programa de recerca i innovació de la Unió Europea que serà del 2021 al 2027.
Lera ha treballat com a professora i investigadora durant molts anys en els camps de l'ètica, la dimensió humana, el canvi climàtic, el desenvolupament sostenible, la pobresa i el canvi transformador.
Actualment se centra en l'àmbit de la governabilitat de la intel·ligència artificial i ocupa una posició com a visitant al 'Barcelona Supercomputing Centre' on treballa per millorar la notorietat i la utilitat de la informació sobre el clima.
Les 'Mission Boards' de la Comissió Europea són iniciatives d'alt nivell i ambició que serviran per trobar solucions a alguns dels grans reptes als quals s'enfronten els ciutadans europeus.
La primera tasca que desenvoluparan serà la d'identificar i dissenyar una o més missions específiques per a cadascuna de les temàtiques, en consulta amb les parts interessades i els ciutadans.
Les missions s'implementaran a través d'un enfocament sistèmic, combinant nous coneixements i tecnologies amb models de negoci, finances, regulacions, governabilitat, habilitats i innovació social.
L'Institut de Recerca Biomèdica de Lleida (IRBLleida) ha assolit, dins del projecte europeu CONNECARE, liderat pel centre tecnològic Eurecat, els primers avanços en la implementació d'un sistema intel·ligent, adaptatiu, preventiu i personalitzat en el tractament de les malalties cròniques complexes.
CONNECARE (acrònim de les sigles Personalised Connected Care for Complex Chronic Patients) és una incitativa finançada pel programa d'innovació i recerca de la Unió Europa Horitzon 2020.
El projecte, que es duu a terme a Catalunya, Israel i Groningen, compta amb nou participants de sis països i finalitzarà el proper mes de desembre.
A més de l'Institut de Recerca Biomèdica de Lleida (IRBLleida), hi participen l'Institut d'investigacions biomèdiques August Pi i Sunyer, Assuta Medical Centers LTD i Ewave LTD (Israel), Academisch Ziekenhuis Groningen i, Università Degli Studi di Modena e Reggio Emilia (Itàlia), Technische Universitaet Muenchen (Alemanya) i Advanced Digital Innovation UK LTD (Regne Unit).
CONNECARE està basat en el concepte de Medicina 4p (predictiva, preventiva, personalitzada i participativa) i està orientat a proporcionar suport a la presa de decisions per la gestió personalitzada i adaptativa, a la vegada que ofereix eines per monitorar l'estat i les activitats dels pacients i els aporta recomanacions perquè puguin gestionar-se autònomament i millorar així la seva qualitat de vida.
En el marc d'aquest projecte, l'IRBLleida ha provat en 90 pacients de l'Hospital Universitari de Santa Maria una aplicació mòbil i accessible via web que inclou un sistema d'alertes automàtic que connecta els malalts amb els professionals de la salut i els cuidadors.
Aquest sistema ha permès el seguiment estret de l'evolució de l'estat clínic dels pacients mitjançant el monitoratge de les constants vitals d'activitat física, qüestionaris i un sistema de missatgeria que pot operar en temps real.
L'aplicació també ha incorporat un llistat de les prescripcions que els pacients han de seguir dins del seu pla de cura que, inclús, pot incloure l'enviament al pacient i/o cuidador de petits vídeos educatius.
El projecte també ha destacat sobretot per la implantació d'un nou model organitzatiu per a la cura integral basat en noves Tecnologies de la Informació i les Comunicacions (TIC) que ha fet possible una gestió clínica adaptativa i personalitzada, amb la finalitat d'implementar un enfocament de la cura, proactiu i preventiu.
Durant dos anys 18 alumnes de 4t d'ESO /1r de Batxillerat de l'escola Vedruna de Balaguer han format part del projecte Erasmus+ KA229 'Start Up Your Career Successfully', subvencionat per la Unió Europea, que promou l'enriquiment cultural i personal dels joves dels països que la integren.
El projecte l'han compartit juntament amb l'escola 'Paisiy Hilendarski' de Zlatitza a Bulgaria, 'Anghel Saligny' a Rosiorii de Vede a Romania i l'Escola Profissional de Montijo, Portugal.
Aquest projecte es va iniciar a l'octubre de 2017 i ha acabat al maig de 2019.
L'objectiu del projecte ha estat donar eines als nois i noies per una millor inserció en el mercat laboral, analitzar la possible demanda de treball i pensar quines són les seves necessitats per a ser joves competitius i preparats per afrontar el món laboral.
Durant aquests dos cursos tots els nois i noies han seguit un curs de "Business English" online i en grups de 6 han participat en diferents estades transnacionals.
En cada un dels països han realitzat tallers on han analitzat el mercat laboral europeu, els seus punts forts i febles per ser competitius a Europa i com preparar el seu currículum.
També han visitat empreses punteres i han conegut joves emprenedors referents.
A més a més, aquest projecte els ha brindat l'oportunitat de mostrar-se orgullosos de la seva cultura, al mateix temps que han conegut i apreciat la dels altres.
El fet de treballar conjuntament amb joves de la seva edat d'altres països europeus ha estat molt motivador i enriquidor a la vegada.
S'han adonat que tots ells tenen molt en comú com a joves que són però també comparteixen uns objectius similars a més llarg termini.
Han copsat què vol dir ser ciutadà europeu i s'han sentit partícips d'un món més gran.
Actualment els alumnes de 5è de Primària també realitzen un projecte Erasmus+ sobre emprenedoria i art. El proper curs els alumnes de Secundària participaran en dos projectes més, un sobre els boscos com a font de vida i l'altre sobre tolerància i respecte, també finançats per Erasmus+.
El Projecte Life + "Zero Cabin Waste" (amb finançament del programa LIFE) té com a objectiu crear un model integrat per reduir, reutilitzar i reciclar els residus recol·lectats en els avions (incloent la recuperació d'energia) i establir la base perquè altres aerolínies puguin replicar aquest enfocament.
El projecte es centra en els residus sòlids urbans recuperables (plàstics d'embalatge lleuger, llaunes, cartrons, vidre i paper) i municipals (MSW, la fracció orgànica barrejada amb altres fraccions inseparables) de Cat.
El projecte s'executarà a l'aeroport Madrid-Barajas Adolfo Suárez, on l'empresa de càtering IBERIA GATE GOURMET acumula actualment prop de 6.000 tones de residus per any (4.000 d'aquest Cat.
En concret, el projecte capacitarà a la tripulació i al personal, implementarà ajustos en l'equip, executarà un protocol de recol·lecció i separació, processarà fraccions de deixalles i implementarà un tractament pilot per als residus de Cat.
Durant l'any final del projecte, el nou model implementat serà replicat a l'aeroport de Heathrow (Regne Unit).
El projecte va ser iniciat l'any 2016 i la seva finalització esta prevista pel desembre de 2019.
El projecte compta amb la participació d'Iberia, juntament amb Ecoembes, Gourmet Gate (GG), Ferrovial i ESCI-UPF.
ECOWASTE4FOOD és un projecte de cooperació interregional que pretén millorar les polítiques econòmiques regionals d'utilització eficient dels recursos adreçat a la prevenció del malbaratament alimentari.
Està finançat per Interreg Europe.
El projecte ECOWASTE4FOOD reuneix set autoritats locals i regionals de set països de tot Europa: el Centre Internacional d'Alts Estudis Agronòmics Mediterranis -Institut Agronòmic Mediterrani de Montpeller (CIHEAM-IAMM) (França), el Fons de Desenvolupament Regional/Regió de Macedònia Occidental (Grècia), el Consell Regional d'Ostrobòtnia del Sud (Finlàndia), el Consell Regional de Provença-Alps-Costa Blava (França), la ciutat de Ferrara (Itàlia), la regió de Gran Polònia amb la seu de l'Oficina de la Policia Militar de la Regió de Gran Polònia a Poznan (Polònia), el Consell del Comtat de Devon (Regne Unit) i l'Agència de Residus de Catalunya (ARC).
Aquestes autoritats locals i regionals associades al projecte treballen conjuntament, intercanviant experiències i bones pràctiques, per promoure en els seus territoris innovacions ecològiques destinades a reduir els residus alimentaris i fomentar la transició cap a un creixement inclusiu, intel·ligent i sostenible.
El seu objectiu primordial és abordar la qüestió crucial dels residus alimentaris, no només per posar fi a una situació inacceptable que causa la pèrdua de fins a un 50% de la producció agrícola que no es consumeix o es consumeix de manera equivocada en relació amb els problemes de salut, sinó també per demostrar que els residus alimentaris poden ser l'origen d'una economia eficient i respectuosa amb el medi ambient per als territoris.
En la primera fase del projecte (2017-2018), els socis participants es van centrar en l'intercanvi de coneixements.
Aquesta segona fase del projecte (2019-2020), es centrarà en l'aplicació de les ecoinnovacions amb l'ajuda dels Fons Estructurals i els altres fons locals i de la UE disponibles.
L'objectiu de la present convocatòria és investigar el potencial de creixement de l'ecosistema europeu de startups i scaleups, d'una manera dinàmica, a partir de dades socioeconòmiques recollides mitjançant mètodes efectius i fiables.
Tota aquesta informació es recopilarà i es farà accessible al públic a través d'una plataforma en línia fàcil d'utilitzar que maparà i enllaçarà les connexions claus per a nombrosos paràmetres que configuren l'ecosistema europeu de startups i scaleups.
Aquesta iniciativa proporcionarà una millor comprensió del què passa a nivell local en diversos nuclis i permetrà, per exemple, avaluar els punts forts i els punts febles, el creixement anual i la seva contribució global a la generació de benestar socioeconòmic.
Així doncs, els objectius específics de la present convocatòria són:
El resultat principal d'aquest projecte serà reforçar la imatge de les startups i scaleups europees del sector de les TIC i, mitjançant la informació i els indicadors recopilats, poder desenvolupar i aplicar noves polítiques adreçades a una millora d'aquest ecosistema.
L'agricultura i les indústries i serveis relacionats amb l'alimentació proporcionen en conjunt gairebé 44 milions de llocs de treball a la UE, incloent-t'hi el treball regular de 22 milions de persones dins del propi sector agrícola.
La cadena de producció i processament d'aliments representa el 7,5% de de l'ocupació total europea i el 3,7% del valor agregat total a la UE.
Les amplies reformes de la Política Agrària Comú (PAC) han permès al sector agroalimentari de la UE guanyar competitivitat als mercats internacionals i estar més orientat al mercat.
L'objectiu general de l'estudi és proporcionar un anàlisi sòlid i complet, amb conclusions i recomanacions, sobre l'impacte de les importacions agroalimentàries a la producció agrícola i el processament agroalimentari de la UE, tenint en compte els aspectes econòmics, socials i mediambientals.
Es posarà especial èmfasi en el paper que juguen els diferents acords comercials en aquest context.
L'estudi també haurà d'explorar quines condicions i productes poden estimular el sector agroalimentari i com se'l pot portar cap a una major competitivitat, creant oportunitats per l'ocupació i el creixement.
L'anàlisi ha de proporcionar informació sobre el tipus d'importacions, la tipologia de les empreses involucrades, el vincle amb l'execució de les exportacions i identificar factors i característiques que determinen l'exposició de diferents sectors agrícoles al risc derivat d'una major obertura dels mercats de la UE o, per el contrari, la capacitat dels sector que es beneficiarien d'aquesta major obertura.